## Odluka o izmjeni i dopuni Odluke o gradskim porezima

### NN 116/2002 (3.10.2002.), Odluka o izmjeni i dopuni Odluke o gradskim porezima

# GRAD DUGO SELO

1867

Na teme­lju
članka 30. Zakona o financira­nju jedinica lokalne i područne (re­gionalne)
samouprave i uprave (»Narodne novine« broj 117/93., 69/97., 33/00., 73/00.,
127/00. i 59/01.) i članka 17. Statuta Grada Dugog Sela (»Službeni glasnik
Grada Dugog Sela«, broj 5/01.), Gradsko vijeće Grada Dugog Sela, na 11.
sjednici, održanoj 20. rujna 2002. godine, donijelo je

## ODLUKU

### O IZMJENI I DOPUNI ODLUKE O GRADSKIM POREZIMA

Članak
1.

U
Odluci o gradskim porezima (»Službeni glasnik Grada Dugog Sela«, broj 5/01.), članku
2. iza točke d) dodaju se točke:

e)
Porez na neobrađeno obradivo po­ljoprivredno zem­ljište;

f)
Porez na nekorištene poduzetničke nekretnine;

g)
Porez na neizgrađeno građevinsko zem­ljište;

h)
Prirez porezu na dohodak.

Članak
2.

Iza članka
21. dodaju se novi članci koji glase:

»E)
POREZ NA NEOBRAĐENO OBRADIVO POLJOPRIVREDNO ZEMLJIŠTE

Članak
22.

Porez
na neobrađeno obradivo po­ljoprivredno zem­ljište plaćaju vlasnici ili zakupci
toga zem­ljišta ako zem­ljište ne obrađuju godinu dana.

Pod
neobrađenim obradivim po­ljoprivrednim zem­ljištem iz stavka 1. ovog članka
smatra se zem­ljište koje se po svojoj veličini, klasi i kulturi može obrađivati
i privesti po­ljoprivrednoj proizvod­nji, ali ga ne obrađuju vlasnici ili
zakupci toga zem­ljišta.

Članak
23.

Osnovica
za obračun je površina neobrađenoga obradivoga po­ljoprivrednog zem­ljišta izražena
u hektarima.

Članak
24.

Porez
na neobrađeno obradivo po­ljoprivredno zem­ljište plaća se u visini kako
slijedi:

– na oranice               500,00
kuna godiš­nje

– na povrt­njake          800,00
kuna godiš­nje

– na voć­njake         1.000,00
kuna godiš­nje

– na vinograde        1.000,00
kuna godiš­nje

– na livade                 250,00
kuna godiš­nje

Članak
25.

Porez
na neobrađeno obradivo po­ljoprivredno zem­ljište ne plaća se na zem­ljište
koje je povjereno na privremeno uprav­lja­nje gradu.

Članak 26.

Porez
na neobrađeno obradivo po­ljoprivredno zem­ljište ne plaćaju:

– vlasnici
zem­ljišta stariji od 65 godina muškarci i 60 godina žene,

–
vlasnici koji zbog invaliditeta ili kronične bolesti nisu u mogućnosti obrađivati
po­ljoprivredno zem­ljište.

Rješe­nja
o invaliditetu i medicinsku dokumentaciju kojom se dokazuje kronično obo­lje­nje,
obveznici poreza na neobrađeno obradivo po­ljoprivredno zem­ljište dužni su
dostaviti nadležnom poreznom tijelu do 31. ožujka godine za koju se utvrđuje
porez.

Članak
27.

Obveznici
poreza na neobrađeno obradivo po­ljoprivredno zem­ljište moraju nadležnom
tijelu dostaviti podatke o mjestu, veličini, klasi i kulturi zem­ljišta koje se
ne obrađuje.

Podatke
iz stavka 1. ovog članka treba dostaviti do 31. ožujka godine za koju se utvrđuje
porez.

Porez
na neobrađeno obradivo po­ljoprivredno zem­ljište plaća se u roku od 15 dana od
dostave rješe­nja o utvrđiva­nju tog poreza.

F) POREZ NA NEKORIŠTENE
PODUZETNIČKE NEKRETNINE

Članak
28.

Porez
na nekorištene poduzetničke nekretnine plaća se na nekretnine namije­njene obav­lja­nju
poduzetničke djelatnosti (pro­izvodni i drugi poslovni prostori) koji se ne
koriste.

Pod
nekorištenim poduzetničkim nekretninama iz stavka 1. ovog članka smatraju se
nekretnine u kojima se ne obav­lja djelatnost godinu dana.

Članak
29.

Obveznik
poreza na nekorištene poduzetničke nekretnine je fizička ili pravna osoba,
vlasnik nekretnina.

Članak 30.

Osnovica
poreza na nekorištene poduzetničke nekretnine je korisna površina nekretnine
izražena u četvornim metrima.

Članak
31.

Porez
na nekorištene poduzetničke nekretnine plaća se u visini 5,00 kn/m˛ godiš­nje u
roku od 15 dana od dana dostave rješe­nja o utvrđiva­nju poreza.

Obveznici
poreza na nekorištene poduzetničke nekretnine moraju nadležnom poreznom tijelu
dostaviti podatke o nekoriš­tenim poduzetničkim nekretninama do 31. ožujka
godine za koju se utvrđuje porez.

Članak
32.

Porez
na nekorištene poduzetničke nekretnine ne plaća se na nekretnine koje su
povjerene na privremeno uprav­lja­nje Gradu i nekretnine koje imaju svojstvo
kulturnog dobra prema Zakonu o zaštiti i očuva­nju kulturnih dobara.

Porez
na nekorištene poduzetničke nekretnine ne plaćaju vlasnici:

– koji
su pretrpjeli štetu uslijed prirodne nepogode i

– koji
imaju rješe­nje nadležnog organa da nekretnine ne udovo­ljavaju uvjetima za
obav­lja­nje djelatnosti.

G)
POREZ NA NEIZGRAĐENO GRAĐEVINSKO ZEMLJIŠTE

Članak
33.

Porez
na neizgrađeno građevinsko zem­ljište plaćaju pravne i fizičke osobe koje su
vlasnici neizgrađenog građevinskog zem­ljišta.

Pod
neizgrađenim građevinskim zem­ljištem iz stavka 1. ovog članka smatra se zem­ljište
koje se nalazi unutar granica građevinskog područja nase­lja na kojem se u
skladu s prostornim planom mogu graditi građevine za stambene, poslovne i druge
namjene, a na kojemu nije izgrađena nikakva građevina. Neizgra­đenim građevnim
zem­ljištem smatra se i zem­ljište na kojemu postoji privremena građevina za čiju
izgrad­nju nije potrebno odobre­nje za grad­nju kao i zem­ljište na kojemu se
nalaze ostaci nekadaš­nje građevine.

Članak 34.

Osnovica
poreza na neizgrađeno građevinsko zem­ljište je površina nekretnine izražena u četvornim
metrima.

Članak
35.

Porez
na neizgrađeno građevinsko zem­ljište plaća se u visini 1,00 kn/m˛ godiš­nje u
roku od 15 dana od dana dostave rješe­nja o utvrđiva­nju poreza.

Obveznici
poreza na neizgrađeno građevinsko zem­ljište moraju nadležnom porezom tijelu
dostaviti podatke o mjestu i veličini neizgrađenog građevinskog zem­ljišta do
31. ožujka godine za koju se utvrđuje porez.

Članak
36.

Porez
na neizgrađeno građevinsko zem­ljište ne plaća se na nekretnine:

– koje
su povjerene na privremeno uprav­lja­nje Gradu.

H) PRIREZ POREZU NA DOHODAK

Članak
37.

Prirez
porezu na dohodak plaćaju obveznici poreza na dohodak s područja Grada Dugog
Sela, na osnovi Zakona o financira­nju jedinica lokalne i područne (reigonalne)
samouprave, Zakona o porezu na dohodak i Pravilnika o porezu na dohodak.

Prirez
porezu na dohodak plaća se na porez na dohodak od nesamostalnog rada, porez na
dohodak od samostalne djelatnosti, porez na dohodak od imovine i imovinskih
prava, porez na dohodak od kapitala i porez na dohodak od osigura­nja.

Članak
38.

Osnovica
za prirez porezu na dohodak čini ukupan iznos obračunatog poreza na dohodak.

Članak
39.

Prirez
porezu na dohodak plaća se po stopi od 12% od utvrđene osnovice.

Članak
40.

Poslove
utvrđiva­nja, evidentira­nja, nadzora, naplate i ovrhe radi naplate gradskih
poreza prenose se na Ministarstvo financija, Porezna uprava Dugo Selo, Dugo
Selo, Ulica J. Zorića 1.«

Članak
41.

Poreze
utvrđene Odlukom o gradskim porezima Grada Dugog Sela (»Službeni glasnik Grada
Dugog Sela«, broj 5/01.) i ovom Odlukom, dužni su plaćati svi porezni obveznici
ukoliko posebnom Odlukom drugačije nije određeno.

Članak
3.

Članak
22. Odluke o gradskim porezima (»Službeni glasnik Grada Dugog Sela«, broj
5/01.), postaje članak 42.

Članak
4.

Članak
23. Odluke o gradskim porezima (»Službeni glasnik Grada Dugog Sela«, broj
5/01.), postaje članak 43.

Članak
5.

Ova
Odluka stupa na snagu osmog dana od dana objave u »Narodnim novinama« a ista će
se objaviti i u »Službenom glasniku Grada Dugog Sela«.

Klasa:
023-01/02-01/413
Urbroj: 238/07-02-1
Dugo Selo, 20. rujna 2002.

Predsjednik
Gradskog vijeća
**Milivoj** **Obad****, dipl****. oec****.,** v. r.

if !supportEmptyParas endif

Odluka, NN 116/2002-1867